Rikshospitalet i Oslo er det eneste sykehuset i Norge som tilbyr utredning og behandling av kjønnsinkongruens per 2024. Utredningen blir gjennomført ved Nasjonal behandlingstjeneste for kjønnsinkongruens (NBTK), som består av spesialutdannede psykologer og leger. Det blir gjennomført samtaler, intervjuer og selvutfyllingsskjemaer, med sikt på å få stilt diagnosen kjønnsinkongruens. Kjønnsidentitetsopplevelsen må ha vedvart over tid, og kan ikke være symptom på alvorlig psykisk sykdom.